stanford-oval/wikipedia huggingface dataset:
นรกขุม 19 เกมสั่งตาย

| นรกขุม 19 เกมสั่งตาย |
| --- | --- |

กำกับ: คารอล หลี
เขียนบท: นวนิยาย: ชอย ซุน  บทภาพยนตร์: คารอล หลี เทอร์ทีน ชาน
นักแสดงนำ: อาเจียว ถัน เหย้าเหวิน บอนนี่ เสียน ช้วน ตัม วินซี่ ชาน อาซา
ผู้จัดจำหน่าย: เหมย อา เอนเตอร์เทนเมนต์
วันฉาย: 6 กันยายน ค.ศ. 2007
ประเทศ: ฮ่องกง
ภาษา: กวางตุ้ง
ข้อมูลจาก IMDb
นรกขุม 19 เกมสั่งตาย (อังกฤษ: Naraka 19, จีน: 地獄第19層) ภาพยนตร์สยองขวัญแฟนตาซีสัญชาติฮ่องกงในปี ค.ศ. 2007
เรื่องย่อ

ในงานส่งท้ายปีเก่าต้อนรับปีใหม่ของปี ค.ศ. 1997 มีนักศึกษาชายคนหนึ่งฆ่าตัวตายในห้องพักของตนเอง
ฤดูร้อนปี ค.ศ. 2007 นักศึกษาสาวกลุ่มหนึ่ง เพิ่งย้ายเข้ามาอยู่ในหอพักของมหาวิทยาลัย ประกอบด้วย เรน, อีวา, แมนดี้ และ เวนดี้  ต่อมา อีวาได้ฆ่าตัวตายอย่างลึกลับที่หน้าตึกร้างแห่งหนึ่ง ที่เรียกว่า "ตึกผี" เรน เป็นคนสุดท้ายที่ได้เจอเธอ และได้ถ่ายรูปเธอด้วยโทรศัพท์มือถือเป็นรูปสุดท้าย หมอเหยิน จิตแพทย์ขาพิการประจำมหาวิทยาลัย เป็นผู้ให้คำปรึกษาแก่นักศึกษากลุ่มนี้ โดยมี ไวโอเล็ต  เป็นผู้ช่วย เรนได้พบกับ สารวัตรยิป  นายตำรวจที่รู้จักเธอมาก่อน ที่มาเพื่อสืบการตายของอีวา เรนได้รู้ว่าการฆ่าตัวตายของอีวาเป็นการเล่นเกมอย่างหนึ่ง คือ การฝ่านรกขุมต่าง ๆ  ซึ่งไวโอเล็ตเป็นผู้สร้างขึ้นมา โดยติดต่อผ่านเอสเอ็มเอสทางโทรศัพท์มือถือ นรกในเกมนี้มีทั้งหมด 19 ขุม โดยที่ขุมแรกถึงขุมที่ 9 เป็นขุมที่ผ่านได้ง่าย ๆ เพียงเอาชนะความกลัวฝังใจในอดีต แต่หลังจากนั้นถึงขุมที่ 18 จะผ่านได้ยาก และขุมที่ 19 เป็นขุมที่ไม่มีในความเชื่อ และไม่มีใครรู้ว่ามันจะมีสภาพเป็นอย่างไร  ขณะเดียวกัน แมนดี้ก็เล่นเกมนี้ด้วยสภาพจิตใจที่หวาดผวา เรนพยายามห้ามเธอ แต่ก็ไม่เป็นผล
ไวโอเล็ตได้เล่นเกมนี้พร้อมเธอและก็จมน้ำตาย  เรนได้พบกับ อาเกา นักศึกษาศิลปะหนุ่มที่ดูเหมือนว่าจะเป็นผู้ให้กำลังใจเธอและแนะนำเธอให้ผ่านแต่ละขุมไปให้ได้  เรนและสารวัตรยิปมารู้ทีหลังว่า อาเกา นั้นไม่มีตัวตนเพียงแต่เป็นภาพหลอนของนักศึกษาที่ฆ่าตัวตายเมื่อ 10 ปีก่อน โดยที่หมอเหยินเป็นผู้วางแผนทั้งหมด
นักแสดง

เรน...อาเจียว
หมอเหยิน...ถัน เหย้าเหวิน
สารวัตรยิป...ช้วน ตัม
แมนดี้...บอนนี่ เสียน
ไวโอเล็ต...วินซี่ ชาน
อีวา...หลี ม่านหยิม
แวนดี้...อาซา
อาเกา...โจนส์ ซู
บรรณารักษ์ห้องสมุด...หมี เซียะ
เบื้องหลัง

สร้างมาจากนวนิยายสยองขวัญวัยรุ่นในชื่อเดียวกัน ที่เป็นที่นิยมอย่างยิ่ง โดยสามารถทำยอดขายกว่า 2 ล้านเล่มในจีน ที่เขียนโดย ชอย ซุน เข้าฉายในเดือนกันยายน ค.ศ. 2007 โดยมี อาเจียว นักร้องสาววัยรุ่นแห่งวงทวินส์มารับบทนำ และมี อาซา คู่ดูโอมารับประกอบในเรื่องพร้อมด้วยนักแสดงวัยรุ่นของฮ่องกงและรุ่นใหญ่มากมาย โดยที่คำว่า "Naraka" ก็คือ นรก ในภาษาสันสกฤตที่มีความเชื่อว่ามีทั้งหมด 18 ขุม
แต่ในประเทศไทย มิได้เข้าฉายในโรงภาพยนตร์ทั่วไป แต่มีจำหน่ายในรูปแบบวีซีดีและดีวีดี
แหล่งข้อมูลอื่น

จาก IMDb
นักช็อกโกแลต

นักช็อกโกแลตคนหนึ่งกำลังทำช็อกโกแลตรูปไข่
นักช็อกโกแลต (อังกฤษ: chocolatier) หมายถึงบุคคลผู้เชี่ยวชาญในการทำของหวานจากช็อกโกแลตโดยเน้นงานฝีมือและงานศิลป์เป็นหลัก โดยนำช็อกโกแลตไปผ่านกระบวนการหรือขั้นตอนต่าง ๆ รวมทั้งมีความรู้ความเข้าใจเกี่ยวกับช็อกโกแลต และยังสามารถจำแนกรสชาติของช็อกโกแลตชนิดต่าง ๆ ซึ่งแตกต่างกันได้ มักทำงานร่วมกับหัวหน้าคนทำขนมในครัวในเทศกาลหรือโอกาสพิเศษต่าง ๆ
นอร์แมน ล็อกเยอร์

| โจเซฟ นอร์แมน ล็อกเยอร์ |
| --- | --- |

เกิด: 17 พฤษภาคม ค.ศ. 1836(1836-05-17) รักบี้ วอริกเชียร์ อังกฤษ
เสียชีวิต: 16 สิงหาคม ค.ศ. 1920(1920-08-16) (84 ปี) ซัลคัมบ์รีจิส เดวอน อังกฤษ
สัญชาติ: อังกฤษ
มีชื่อเสียงจาก: ค้นพบธาตุฮีเลียม ผู้ก่อตั้งนิตยสาร เนเจอร์
รางวัล:   ภาคีสมาชิกราชสมาคมแห่งลอนดอน (ค.ศ. 1869)  เหรียญรัมฟอร์ด (ค.ศ. 1874)  เหรียญจองส์ชอง (ค.ศ. 1889) 
อาชีพทางวิทยาศาสตร์
สาขา: ดาราศาสตร์
สถาบันที่ทำงาน: ราชวิทยาลัยลอนดอน
 
เซอร์ โจเซฟ นอร์แมน ล็อกเยอร์ (อังกฤษ: Joseph Norman Lockyer; 17 พฤษภาคม ค.ศ. 1836 – 16 สิงหาคม ค.ศ. 1920) เป็นนักดาราศาสตร์ชาวอังกฤษ เกิดที่เมืองรักบี้ หลังเรียนจบจากสวิตเซอร์แลนด์และฝรั่งเศส ล็อกเยอร์รับราชการที่สำนักการสงคราม และย้ายไปที่เมืองวิมเบิลดันหลังแต่งงานกับวินิเฟรด เจมส์ ล็อกเยอร์เป็นนักดาราศาสตร์สมัครเล่นที่สนใจในดวงอาทิตย์ ในปี ค.ศ. 1868 เขาพบแถบสีเหลืองในสเปกตรัมใกล้ขอบดวงอาทิตย์ ซึ่งมีความยาวคลื่นประมาณ 588 นาโนเมตร ล็อกเยอร์สันนิษฐานว่าแถบสีเหลืองเกิดจากธาตุชนิดหนึ่ง เขาจึงร่วมกับนักเคมีชาวอังกฤษ เอ็ดเวิร์ด แฟรงค์แลนด์ ตั้งชื่อธาตุนี้ว่า "ฮีเลียม" โดยมาจากคำในภาษากรีกโบราณ hḗlios ที่แปลว่า "ดวงอาทิตย์" เมื่อเกิดสุริยุปราคาในปีเดียวกัน ปิแอร์ จองส์ชอง นักดาราศาสตร์ชาวฝรั่งเศสได้ศึกษาแถบสีเหลืองดังกล่าวและค้นพบธาตุฮีเลียมเช่นกัน ล็อกเยอร์และจองส์ชองจึงถือว่าเป็นผู้ค้นพบธาตุฮีเลียมร่วมกัน
ปีต่อมา ล็อกเยอร์ก่อตั้งนิตยสาร เนเจอร์ เพื่อใช้เผยแพร่ความรู้ด้านวิทยาศาสตร์ เขาเป็นบรรณาธิการของนิตยสารจนกระทั่งเสียชีวิต
ต่อมาในปี ค.ศ. 1885 ล็อกเยอร์ดำรงตำแหน่งศาสตราจารย์ด้านฟิสิกส์ดาราศาสตร์ที่ราชวิทยาลัยวิทยาศาสตร์ในเซาท์เคนซิงตัน (ปัจจุบันเป็นส่วนหนึ่งของราชวิทยาลัยลอนดอน) และดูแลหอดูดาวจนเกษียณในปี ค.ศ. 1913 เขาเสียชีวิตที่บ้านในเมืองซัลคัมบ์รีจิสในปี ค.ศ. 1920 ชื่อของล็อกเยอร์ได้รับการนำไปตั้งเป็นชื่อเกาะนอกชายฝั่งตะวันออกของเกาะเอลสเมียร์ ประเทศแคนาดา, แอ่งดวงจันทร์และแอ่งดาวอังคาร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นอร์แมน ล็อกเยอร์
วิกิซอร์ซมีงานที่เกี่ยวข้องกับ นอร์แมน ล็อกเยอร์
นักกีฬาโอลิมปิกจากประเทศรัสเซียในโอลิมปิกฤดูหนาว 2018

นักกีฬาโอลิมปิกจากประเทศรัสเซียในโอลิมปิกฤดูหนาว 2018 (อังกฤษ: Olympic Athletes from Russia; OAR) เป็นชื่อที่แต่งตั้งโดยคณะกรรมการโอลิมปิกสากล (IOC) ให้กับนักกีฬารัสเซียที่ได้รับอนุญาตให้เข้าร่วมแข่งขันกีฬาโอลิมปิกฤดูหนาว 2018 (พ.ศ. 2561) ที่เมืองพยองซัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 การแต่งตั้งเนื่องจากคณะกรรมการโอลิมปิกรัสเซียถูกระงับหลังจากเกิดเรื่องอื้อฉาวเกี่ยวกับสารต้องห้ามของรัสเซีย ครั้งนี้ถือเป็นครั้งแรกที่นักกีฬารัสเซียเข้าร่วมแข่งขันภายใต้ธงโอลิมปิกนับตั้งแต่ทีมรวมในปี ค.ศ. 1992
ระหว่างการแข่งขันโอลิมปิกฤดูหนาว 2018 นักกีฬาสองคนมีทดสอบว่าใช้สารต้องห้ามและศาลอนุญาโตตุลาการกีฬาโลก (CAS) ตัดสินว่ามีความผิดในการฐานใช้สารต้องห้าม ทั้งสองถูกระงับโดย IOC และการแข่งขันของพวกเขาถือโมฆะอันเป็นผลมาจากการพิจารณาคดี
นักกิจกรรมบำบัด

นักกิจกรรมบำบัด (อังกฤษ: Occupational therapist) หมายถึง บุคคลที่ทำหน้าที่ประเมินและรักษาสำหรับบุคคลที่ไม่สามารถทำกิจกรรมในชีวิตประจำวันได้ เนื่องจากอาการเจ็บป่วย บาดเจ็บ หรือสถานการณ์อื่นๆ และช่วยให้บุคคลเหล่านั้นกลับมามีทักษะในการทำงานที่เคยหายไปอีกครั้ง นอกจากนี้ยังช่วยพัฒนาความสามารถและทักษะทางสังคม และพึ่งพาตนเองในการทำงานต่างๆในชีวิตประจำวัน ซึ่งเป็นการส่งเสริมให้มีสุขภาพและความเป็นอยู่ที่ดี
ดูเพิ่ม

กิจกรรมบำบัด
นอร์แมนฟักกิงร็อกเวลล์!

นอร์แมนฟักกิงร็อกเวลล์! (อังกฤษ: Norman Fucking Rockwell!) หรือเขียนแบบตัวย่อว่า เอ็นเอฟอาร์! (อังกฤษ: NFR!) ในการวางจำหน่ายบางแห่ง คือสตูดิโออัลบั้มลำดับที่หกของนักร้องและนักแต่งเพลงชาวอเมริกัน ลานา เดล เรย์ ออกวางจำหน่ายในวันที่ 30 สิงหาคม ค.ศ. 2019 โดยค่ายโพลีดอร์และอินเตอร์สโคป อำนวยการผลิตโดยเดล เรย์ และแจ็ก แอนโตนอฟฟ์เป็นหลัก และมีแซ็ก ดอวส์, แอนดริว วัตต์ และริก โนเวลส์ เป็นผู้มีส่วนร่วมในการผลิตอัลบั้ม งานดนตรีของอัลบั้มนี้เป็นแนวซอฟต์ร็อกที่อุดมไปด้วยเพลงแนวไซเคเดลิกร็อก เปียโนบัลลาด และการอ้างอิงถึงศิลปินร็อกดั้งเดิมหลายคน ในส่วนชื่อของอัลบั้มนั้นมีที่มาจากจิตรกรและนักวาดภาพประกอบ นอร์แมน ร็อกเวลล์
รายชื่อเพลง

| ลำดับ | ชื่อเพลง | ประพันธ์ | Producer(s) | ยาว |
| --- | --- | --- | --- | --- |
| 1. | "Norman Fucking Rockwell" | Lana Del Rey Jack Antonoff | Del Rey Antonoff | 4:08 |
| 2. | "Mariners Apartment Complex" | Del Rey Antonoff | Del Rey Antonoff | 4:06 |
| 3. | "Venice Bitch" | Del Rey Antonoff | Del Rey Antonoff | 9:38 |
| 4. | "Fuck It I Love You" | Del Rey Antonoff Andrew Watt Louis Bell | Del Rey Antonoff Watt Bell | 3:38 |
| 5. | "Doin' Time" | Bradley Nowell Rick Rubin Adam Horovitz Adam Yauch Marshall Goodman Ira Gershwin DuBose Heyward Dorothy Heyward George Gershwin | Watt Happy Perez | 3:22 |
| 6. | "Love Song" | Del Rey Antonoff | Del Rey Antonoff | 3:49 |
| 7. | "Cinnamon Girl" | Del Rey Antonoff | Del Rey Antonoff | 5:00 |
| 8. | "How to Disappear" | Del Rey Antonoff | Del Rey Antonoff | 3:48 |
| 9. | "California" | Del Rey Zachary Dawes | Del Rey Antonoff Dawes | 5:05 |
| 10. | "The Next Best American Record" | Del Rey Rick Nowels | Nowels Kieron Menzies Dean Reid Mighty Mike | 5:49 |
| 11. | "The Greatest" | Del Rey Antonoff | Del Rey Antonoff | 5:00 |
| 12. | "Bartender" | Del Rey Nowels | Del Rey Nowels | 4:23 |
| 13. | "Happiness Is a Butterfly" | Del Rey Antonoff Nowels | Del Rey Antonoff Nowels | 4:32 |
| 14. | "Hope Is a Dangerous Thing for a Woman Like Me to Have – but I Have It" | Del Rey Antonoff | Del Rey Antonoff | 5:24 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 67:43 |
นวดารา

ภาพในจินตนาการของดาวแคระขาวกำลังดึงไฮโดรเจนจากคู่ของมัน
นวดารา หรือเรียกทับศัพท์ว่า โนวา (อังกฤษ: Nova) คือการระเบิดของนิวเคลียร์อย่างรุนแรงที่เกิดจากการสะสมมวลของไฮโดรเจนสู่พื้นผิวของดาวแคระขาว ซึ่งทำให้เกิดการจุดระเบิดและเกิดนิวเคลียร์ฟิวชันในภาวะความร้อนเฉียบพลัน โปรดอย่าสับสนกับมหานวดารา (ซูเปอร์โนวา) หรือโนวาเปล่งแสงแดง
การเจริญเติบโต

ถ้าดาวแคระขาวมีคู่ที่อยู่ใกล้มันมากเกินไปหรือเกยเข้ามาในขอบเขตรอชของมัน ดาวแคระขาวก็จะเริ่มดึงมวลจากคู่ของมันแล้ว คู่ของมันอาจเป็นดาวในแถบลำดับหลักหรือเป็นดาวอายุมากที่ใกล้สิ้นสุดอายุขัยและกำลังกลายเป็นดาวยักษ์แดงก็ได้ ก๊าซที่ถูกดึงมาส่วนใหญ่ประกอบไบด้วยไฮโดรเจนและฮีเลียมซึ่งเป็น 2 ธาตุหลักในส่วนประกอบสสารธรรมดาในจักรวาล ก๊าซที่ถูกดูดมาถูกอัดแน่นบนพื้นผิวของดาวแคระขาวโดยแรงโน้มถ่วงที่รุนแรงของมัน สสารที่ดาวแคระขาวดูดมาถูกบีบอัดและเพิ่มความร้อนจนอุณหภูมิสูงมากในขณะที่สสารกำลังถูกดูดออกมาจากดาวอย่างต่อเนื่อง ดาวแคระขาวประกอบไปด้วยสสารสถานะเสื่อม และจึงไม่พองตัวเมื่อความร้อนเพิ่มในขณะที่ไฮโดรเจนที่ถูกดูดมาถูกบีบอัดบนพื้นผิวของดาว การที่ต้องพึ่งแรงอัดและอุณหภุมิในอัตราความเร็วไฮโดรเจนฟิวชันหมายความว่าเมื่อมีการบีบอัดและความร้อนที่พื้นผิวดาวแคระขาวกับอุณหภูมิประมาณ 20 ล้านเคลวินว่าปฏิกิริยานิวเคลียร์ฟิวชันเกิดขึ้น และอุณหภูมินี้สามารถถูกเผาไหม้ผ่านวงจรซีเอ็นโอ
การใช้วัดระยะห่าง

นวดาราสามารถใช้เป็นเครื่องวัดเทียนมาตรฐานได้ ตัวอย่างเช่นการแจกจ่ายของความส่องสว่างสัมบูรณ์เป็นแบบทวิฐานนิยม กับความส่องสว่างสูงสุดโดยปกติอยู่ระหว่าง −7.5 ถึง −8.8 โดยปกติแล้ว นวดาราจะมีความส่องสว่างสัมบูรณ์คงเดิมอยู่ประมาณ 15 วันหลังจากความส่องสว่างสูงสุด (−5.5)
การใช้วัดระยะห่าง > นวดาราซ้ำ

มีการค้นพบ นวดาราซ้ำ (อังกฤษ: Recurrent nova) ที่อยู่ในดาราจักร อยู่ประมาณ 10 แห่งนวดาราซ้ำปกติจะมีความส่องสว่างปรากฏ +8.6 ในขณะที่นวดาราปกติจะมีความส่องสว่างปรากฏประมาณ +12 มีนวดาราซ้ำอยู่บางแห่งมีชื่อเสียงและสามารถสังเกตได้ง่ายกว่า ดังนี้
| ชื่อ | ความส่องสว่างปรากฏ | จำนวนวัน ที่ความส่องสว่างปรากฏ ตก 3 หลัก จากจุดสว่างสุด | ปีที่เปล่งแสง |
| --- | --- | --- | --- |
| อาร์เอส คนแบกงู | +4.8 – +11 | 14 วัน | พ.ศ. 2501, พ.ศ. 2510, พ.ศ. 2528, พ.ศ. 2549 |
| ที มงกุฎเหนือ | +2.5 – +10.8 | 6 วัน | พ.ศ. 2409, พ.ศ. 2489 |
| ที เข็มทิศ | +6.4 – +15.5 | 62 วัน | พ.ศ. 2445, พ.ศ. 2463, พ.ศ. 2487, พ.ศ. 2510, พ.ศ. 2554 |
| ยู แมงป่อง | +7.5 – +17.6 | 2.6 วัน | พ.ศ. 2522, พ.ศ. 2530, พ.ศ. 2542, พ.ศ. 2553 |
นวดารานอกดาราจักรทางช้างเผือก

นวดาราในดาราจักรแอนดรอเมดาเกิดขึ้นค่อนข้างบ่อยมาก (ประมาณ 24 ครั้งต่อปี) นวดาราเหล่านี้มีความส่องสว่างสว่างกว่า +20 เล็กน้อย นอกจากนี้ ยังมีการค้นพบนวดาราในดาราจักรอื่น ๆ เช่นในดาราจักรสามเหลี่ยมและดาราจักรเมซีเย 83 อีกด้วย
นวดาราแม่น้ำ 2009 (ความส่องสว่างปรากฏประมาณ +8.4) ในคืนเดือนเพ็ญ
นกแคสโซแวรี

| นกแคสโซแวรี ช่วงเวลาที่มีชีวิตอยู่: ไพลโอซีน - ปัจจุบัน, 5> 0–0Ma  PreꞒ Ꞓ O S D C P T J K Pg N  ↓   |
| --- | --- |

นกแคสโซแวรีใต้ (Casuarius casuarius)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Struthioniformes
วงศ์:: Casuariidae Kaup, 1847
สกุล:: Casuarius Brisson, 1760

ชนิดต้นแบบ
Struthio casuarius Linnaeus, 1758
ชนิด
 Casuarius casuarius  Casuarius unappendiculatus  Casuarius bennetti  Casuarius lydekki †
ชื่อพ้อง
 Casoarius Bont.   Struthio Linnaeus   Cela Moehr, 1752   Rhea Lacépède 1800
นกแคสโซแวรี (อังกฤษ: cassowary) เป็นนกบินไม่ได้ขนาดใหญ่สกุลหนึ่ง อาศัยอยู่ในแถบซีกโลกใต้ (โอเชียเนีย) จัดอยู่ในสกุล Casuarius ในวงศ์ Casuariidae
ศัพท์มูลวิทยา

คำว่า "แคสโซแวรี" นั้น มาจากภาษามลายูคำว่า kasuari
ลักษณะ

จัดเป็นนกประเภทแรไทต์ (นกบินไม่ได้ขนาดใหญ่ ที่มีโครงสร้างแบบนกยุคก่อนประวัติศาสตร์) เช่นเดียวกับนกกระจอกเทศ, นกอีมู และนกกีวี โดยเป็นนกที่มีขนาดใหญ่เป็นอันดับ 3 ของโลกรองมาจากนกกระจอกเทศ และนกอีมูเท่านั้น มีความสูงประมาณ 100 เซนติเมตร หรือกว่านั้น ตัวเมียโดยปกติจะใหญ่กว่าตัวผู้ อาจจะสูงได้ถึง 2 เมตร น้ำหนักประมาณ 53.8 กิโลกรัม
นกแคสโซแวรีมีลักษณะเด่นคือ มีขนสีดำปกคลุมลำตัว ซึ่งขนมีลักษณะแตกต่างไปจากนกจำพวกอื่น ๆ คือ ขนเส้นเดียวแต่แตกออกเป็น 2 เส้น มีไว้สำหรับป้องกันตัวยามเมื่อต้องเดินฝ่าพงหนามหรือพุ่มไม้ มีลำคอยาวไม่มีขนเหมือนนกกระจอกเทศ บริเวณใบหน้าและลำคอมีสีสันสดใสต่างกันไปตามแต่ละชนิด และมีจุดเด่น คือ หงอนขนาดใหญ่บนหัว ซึ่งเป็นสารประกอบเคอราทิน ภายในเป็นโพรงกลวง ปัจจุบันยังไม่มีทราบถึงสาเหตุการมีของหงอนนี้ แต่นักวิทยาศาสตร์บางคนสันนิษฐานว่า มีไว้เพื่อช่วยในการส่งเสียงร้อง แบบเดียวกับไดโนเสาร์บางสกุลที่มีหงอนบนหัว เช่น พาราซอโรโลฟัส หรือแลมบีโอซอรัส เสียงที่ได้จะเป็นเสียงทุ้มต่ำ ซึ่งนกแคสโซแวรีจัดเป็นนกที่มีเสียงร้องต่ำที่สุดในโลก และยังมีเหตุผลนอกเหนือไปจากนี้ คือ ใช้ในการประกาศเอกลักษณ์เฉพาะตัว หรือเป็นการแสดงออกทางเพศ นกแคสโซแวรีในวัยอ่อน หงอนดังกล่าวจะยังไม่ปรากฏ แต่จะค่อย ๆ ใหญ่ขึ้นไปเรื่อย ๆ เมื่อนกโตขึ้นตามวัย ซึ่งหงอนดังกล่าวสามารถยาวได้ถึง 15-17 เซนติเมตร
นิ้วตีนของนกแคสโซแวรี มี 3 นิ้ว แตกต่างไปจากแรไทต์อย่างนกกระจอกเทศที่มี 2 นิ้ว ทุกนิ้วมีกรงเล็บที่แหลมคม โดยเฉพาะนิ้วกลางที่ยื่นยาวที่สุด ซึ่งยาวได้ถึง 5 นิ้ว (12 เซนติเมตร) เป็นอาวุธที่ใช้เป็นเครื่องป้องกันตัวด้วยการกระโดดถีบ ด้วยความแรง 25 กิโลเมตรต่อชั่วโมง
ลักษณะ > การกระจายพันธุ์และการแพร่พันธุ์

นกแคสโซแวรีกระจายพันธุ์ในป่าดิบชื้นของเกาะนิวกินีและบางส่วนของออสเตรเลีย เช่น รัฐควีนส์แลนด์ เป็นนกที่หากินตามลำพัง อาหารตามปกติได้แก่ ผลไม้, ลูกไม้ต่าง ๆ ที่ตกหล่นบนพื้นหรือขึ้นตามพุ่มเตี้ย ๆ, เห็ดรา และสามารถกินเนื้อสัตว์ได้ด้วย เช่น สัตว์เลื้อยคลาน สัตว์ครึ่งบกครึ่งน้ำ สัตว์เลี้ยงลูกด้วยนมขนาดเล็ก ๆ รวมถึงซากสัตว์ เวลาในการออกหากินอยู่ในช่วงโพล้เพล้ทั้งในตอนเช้ามืดและตอนเย็น
มีฤดูผสมพันธุ์ราวเดือนพฤษภาคม-มิถุนายน โดยตัวผู้จะเป็นฝ่ายตามหาตัวเมีย หลังจากจับคู่กันได้ประมาณ 2 สัปดาห์ จึงจะผสมพันธุ์กัน หลังจากผสมพันธุ์แล้ว นกตัวเมียจะวางไข่ครั้งละ 5-6 ฟอง บนพื้นดินในรังที่ตัวผู้สร้างไว้จากใบไม้ต่าง ๆ  เปลือกไข่สีเขียวเข้มหรือสีเขียวอ่อน เสร็จแล้วจะจากไป ปล่อยให้นกตัวผู้เป็นฝ่ายกกไข่และเลี้ยงดูลูกนกที่ฟักออกมา นกตัวเมียจะผสมพันธุ์กับตัวผู้หลายตัวโดยมีรัศมีการหาคู่กว้างประมาณ 7 กิโลเมตร ตัวผู้ใช้เวลาฟักประมาณ 50-52 วัน ลูกนกที่เกิดมาใหม่จะมีขนสีน้ำตาล สีสันไม่สดใส และยังไม่มีหงอน ตัวผู้ใช้เวลาเลี้ยงลูกนานประมาณ 9 เดือน ก่อนที่จะแยกย้ายกันไปหากินตามอิสระ มีอายุขัยได้ถึง 50 ปี หรือมากกว่านั้นในที่เลี้ยง แต่อายุโดยเฉลี่ยในป่าเพียง 12-19 ปี เท่านั้น
การจำแนก

นกแคสโซแวรีปัจจุบันสามารถแบ่งออกได้เป็น 3 ชนิด โดยมีบางชนิดที่สูญพันธุ์ไปแล้ว
นกแคสโซแวรีใต้ (Casuarius casuarius) เป็นนกแคสโซแวรีชนิดที่ใหญ่ที่สุด และเป็นที่รู้จักดีที่สุดในโลก
นกแคสโซแวรีแคระ (Casuarius bennetti) พบในพื้นที่ราบสูงของนิวกินี
นกแคสโซแวรีเหนือ (Casuarius unappendiculatus) พบในพื้นที่ตอนเหนือและภาคตะวันตกของเกาะนิวกินี ในพื้นที่ราบต่ำ
Casuarius lydekki †
สถานะและความสัมพันธ์กับมนุษย์

นกแคสโซแวรี โดยเฉพาะนกแคสโซแวรีใต้ นับเป็นนกที่ได้ชื่อว่าอันตรายที่สุดในโลก เนื่องจากมีนิสัยหงุดหงิดหรือก้าวร้าวได้ง่าย เมื่อจะทำร้ายผู้รุกรานจะใช้การกระโดดถีบอย่างรุนแรง จากกรงเล็บที่แหลมคมทำให้ได้รับแผลฉกรรจ์ได้ มีมนุษย์ถูกทำร้ายจนได้รับบาดเจ็บสาหัสและเสียชีวิตมาแล้ว
นกแคสโซแวรี วิ่งได้เร็วเต็มที่ได้ถึง 45 กิโลเมตรต่อชั่วโมง และเมื่อต้องการหนีสามารถที่จะลงน้ำว่ายน้ำได้ด้วย จำนวนประชากรคาดว่ามีประมาณ  1,500-3,000 ตัว ในที่สถานที่เลี้ยง ในออสเตรเลียมี 40 ตัว นอกนั้นกระจายไปตามสวนสัตว์ต่าง ๆ ทั่วโลก สาเหตุสำคัญที่ทำให้จำนวนประชากรนกลดลง คือ การตัดไม้ทำลายป่า ในช่วงศตวรรษที่ผ่านมา คาดว่ามีนกแคสโซแวรีหายไปถึงร้อยละ 50
ปัจจุบัน ในบางพื้นที่ของออสเตรเลีย นกแคสโซแวรีใต้ บางครั้งจะออกมาหากินตามท้องถนน ชายหาด หรือในชุมชนเมืองที่มนุษย์อยู่อาศัยด้วย ซึ่งอาจทำอันตรายต่อผู้อยู่อาศัยได้
ระเบียงภาพ

ส่วนหัวและหงอนบนหัวของนกแคสโซแวรีใต้
นิ้วตีนและเล็บที่แหลมคม
ลูกนกที่ยังมีขนสีน้ำตาล
ไข่นก
ภาพโพรงในหงอนของนกแคสโซแวรี
การจัดแสดงนกแคสโซแวรีในสวนสัตว์
ลูกนกแคสโซแวรีที่เพาะขยายพันธุ์ได้ในสวนสัตว์ไทย
แหล่งข้อมูลอื่น

ข้อมูลที่เกี่ยวข้องกับ Casuarius ที่วิกิสปีชีส์
นอร์ฟลอกซาซิน

| ข้อมูลทางคลินิก |
| --- | --- |
รหัส ATC: J01MA06 (WHO) 
ตัวบ่งชี้
PubChem CID: 4539
DrugBank: ?
ECHA InfoCard: 100.067.810 
 สารานุกรมเภสัชกรรม
นอร์ฟลอกซาซิน
นอร์ฟลอกซาซิน (อังกฤษ: Norfloxacin)
แหล่งข้อมูลอื่น

J01MA06
S01AX12
นอร์ธอเมริกัน เอ-5 วิจิแลนตี

| เอ-5 (เอ3เจ) วิจิลานเต |
| --- | --- |

ข้อมูลทั่วไป
บทบาท: เครื่องบินทิ้งระเบิดนิวเคลียร์และลาดตระเวน
ชาติกำเนิด:  สหรัฐ
บริษัทผู้ผลิต: นอร์ธ อเมริกัน เอวิเอชั่น
ผู้ใช้งานหลัก: กองทัพเรือสหรัฐ
จำนวนที่ผลิต: 158 ลำ
ประวัติ
สร้างเมื่อ: พ.ศ. 2499-2506
เริ่มใช้งาน: มิถุนายน พ.ศ. 2504
เที่ยวบินแรก: 13 สิงหาคม พ.ศ. 2501
ปลดประจำการ: มกราคม พ.ศ. 2523
เอ-5 วิจิลานเต (อังกฤษ: A-5 Vigilante) เป็นเครื่องบินทิ้งระเบิดบนเรือบรรทุกเครื่องบินที่ทรงพลังที่ถูกออกแบบมาเพื่อกองทัพเรือสหรัฐ มันทำหน้าที่ทิ้งระเบิดนิวเคลียร์โดยเข้าแทนที่เอ-3 สกายวอร์ริเออร์แต่ก็เป็นระยะสั้นเท่านั้น ในแบบอาร์เอ-5ซีมันได้ทำหน้าที่มากมายในสงครามเวียดนามด้วยบทบาทลาดตระเวน ก่อนที่จะมีการใช้ระบบอกชื่อแบบใหม่มันมีชื่อเดิมว่าเอ3เจ วิจิลานเต
รายละเอียด เอ-5 วิจิลานเต

ผู้สร้าง :บริษัทร็อกเวลล์ อินเตอร์เนชั่นเนล (สหรัฐอเมริกา)
ประเภท:เจ๊ตโจมตีทิ้งระเบิดและเจ๊ตตรวจการณ์ 2 ที่นั่ง ประจำเรือบรรทุกเครื่องบิน
เครื่องยนต์:เทอร์โบแฟน เยเนลรัล อิเล็กตริก เจ 79-ยีอี-10 ให้แรงขับเครื่องละ 5,395 กิโลกรัม และ 8,118 กิโลกรัม เมื่อสันดาปท้าย 2 เครื่อง
กางปีก: 16.15 เมตร เมื่อกางปีเต็มที่
ยาว: 23.11 เมตร
สูง: 5.92 เมตร
พื้นที่ปีก: 71.44 ตารางเมตร
น้ำหนักวิ่งขึ้นสูงสุด: ประมาณ 36,000 กิโลกรัม
อัตราเร็วขั้นสูง: 2.1 มัค ที่ระยะสูง 12,190 เมตร
เพดานบินใช้งาน: 18,300 เมตร
พิสัยบินปกติ: 3,700 กิโลเมตร
อาวุธ:อาวุธนิวเคลียร์ในห้องเก็บอาวุธภายในลำตัวและใต้ปีก
แหล่งข้อมูลอื่น

นอร์ธอเมริกัน นก-349(อังกฤษ: NR-349)
นวจันทรา

สำหรับภาพยนตร์ ดูที่ แวมไพร์ ทไวไลท์ 2: นิวมูน
| --- | --- |
ปกหนังสือ นวจันทรา ฉบับภาษาไทย
ผู้ประพันธ์: สเตเฟนี เมเยอร์
ชื่อเรื่องต้นฉบับ: New Moon
ผู้แปล: พิมพ์ครั้งแรกโดย นพดล เวชสวัสดิ์ พิมพ์ครั้งที่ 2 โดย อาทิตยา
ประเทศ:  สหรัฐอเมริกา
ภาษา: อังกฤษ
ชุด: ทไวไลท์
ประเภท: นวนิยายแฟนตาซี, นิยายความรัก
สำนักพิมพ์:  สำนักพิมพ์ปราชญ์เปรียว
วันที่พิมพ์: 6 กันยายน พ.ศ. 2549
หน้า: 509
ISBN: 978-974-576-400-2
เรื่องก่อนหน้า: แรกรัตติกาล 
เรื่องถัดไป: คราสสยุมพร 
นวจันทรา (อังกฤษ: New Moon) เป็นนิยายภาคต่อจากแรกรัตติกาล งานเขียนของสเตฟานี่ เมเยอร์ เนื้อเรื่องเกี่ยวกับการสูญเสียรักแท้ ชื่อเรื่องนั้นมาจากช่วงข้างแรมในดิถีของพระจันทร์ New Moon (พระจันทร์ดับ)  หมายถึงช่วงที่มืดมนที่สุดในชีวิตของตัวเอก "เบลล่า" ตีพิมพ์ครั้งแรกในปี ค.ศ. 2006 และถูกทำไปทำเป็นภาพยนตร์ซึ่งคาดว่าจะออกฉายในวันที่ 20 พฤศจิกายน ค.ศ. 2009
เนื้อเรื่อง

อิซซาเบลลา "เบลล่า" สวอน อายุ 18 ปีแล้ว อลิซ คัลเลนและเอ็ดเวิร์ด คัลเลน คน (แวมไพร์) รักของเธอได้จัดงานวันเกิดให้ ขณะที่เปิดห่อของขวัญ เธอเกิดโดนกระดาษบาด พี่ชายของเอ็ดเวิร์ด แจสเปอร์ เฮล ไม่สามารถทนความยั่วยวนของกลิ่นเลือดเธอได้ทำให้เขาได้โจมตีเธอ จากเหตุการณ์นั้น เพื่อปกป้องเบลล่าจากแวมไพร์ เอ็ดเวิร์ดจึงจบความสัมพันธ์กับเธอ เขาและครอบครัวจึงย้ายออกไปจากฟอร์กส วอชิงตัน  เบลล่าโศกเศร้าอย่างมากเป็นเวลาหลายเดือน โดยมีเจคอบ แบล็คคอยปลอบโยนเพื่อให้เธอลืมความเจ็บปวดจากการสูญเสียเอ็ดเวิร์ด
เบลล่าและเจคอบพัฒนาความสัมพันธ์จนกลายเป็นเพื่อนสนิทกันในที่สุด เธอพบว่าเมื่อเธออยู่ในอันตราย เธอจะได้ยินเสียงของเอ็ดเวิร์ดในหัว ทำให้เธอยิ่งทำอะไรที่เสี่ยงอันตรายมากขึ้นเรื่อย ๆ ในขณะที่เธอก็ได้รู้ว่าเจคอบเป็นมนุษย์หมาป่า วันหนึ่งเจคอบและฝูงหมาป่าของเขาได้ช่วยเบลล่าจากแวมไพร์ลอเรนท์และวิคตอเรีย ที่ต้องการแก้แค้นให้กับเจมส์คู่ของเธอที่ถูกฆ่าโดยครอบครัวคัลเลนใน แรกรัตติกาล
ความเข้าใจผิดทำให้เอ็ดเวิร์ดเข้าใจว่าเบลล่าฆ่าตัวตาย ด้วยความคลุ้มคลั่งเอ็ดเวิร์ดจึงไปอิตาลีเพื่อแหย่โวลตูลี (ตระกลูแวมไพร์ที่รักษากฎของแวมไพร์) ให้โกรธเพื่อจะได้ฆ่าเขาซะ เบลล่าและอลิซได้รีบเดินทางไปอิตาลีเพื่อหยุดเอ็ดเวิร์ด และไปถึงทันเวลาพอดี ก่อนออกจากอิตาลี โวลตูลีบอกพวกเขาว่าเบลล่าที่รู้เรื่องแวมไพร์นั้นต้องตายหรือไม่ก็ต้องกลายเป็นแวมไพร์ เมื่อกลับมาถึงฟอร์กส เอ็ดเวิร์ดบอกเบลล่าว่าที่เขาจากไปเพราะเขารักเธอและต้องการปกป้องเธอ เบลล่ายกโทษให้เขา ในตอนจบครอบครัวคัลเลนออกเสียงให้เปลี่ยนเบลล่าเป็นแวมไพร์หลังเธอเรียนจบมัธยมปลาย ขณะที่เอ็ดเวิร์ดคัดค้านอย่างเต็มที่
กระแสตอบรับ

นวจันทรา ขึ้นอันดับหนึ่งหนังสือสำหรับเด็กขายดีของนิวยอร์กไทมส์ในสองสัปดาห์และคงอันดับนานถึงสิบเอ็ดสัปดาห์ และอยู่ในอันดับรวมถึงสามสิบสัปดาห์
ฮิลเลียส เจ. มาร์ติน แห่ง วารสารห้องสมุดโรงเรียน กล่าวว่า "หนากว่า แรกรัตติกาล และยังคงตื่นเต้น, นวจันทรา จะเป็นมากกว่าอาหารหล่อเลี้ยงความกระหายเลือดของแฟนๆจากเล่มแรกและพรากลมหายใจพวกเขาไปในการรอเล่มสาม"
การวิจารณ์ที่ Teenreads.com เก็บถาวร 2008-07-01 ที่ เวย์แบ็กแมชชีน กล่าวว่า "ในกลางเรื่อง, บางครั้งเนื้อเรื่องยืดเยื้อ ผู้อ่านอาจปรารถนาอย่างมากที่จะให้แวมไพร์กลับมา, ส่วนเหตุการณ์ใน นวจันทรา แม้ว่าจะทำให้แฟน ๆ จำนวนมากของเมเยอร์ขาดใจสำหรับเนื้อเรื่องตอนต่อ ตามที่ท้ายสุดเบลล่าเข้าใจในทุกสิ่งว่าจะมั่นคงถ้าเธอมีตัวเลือกสุดท้ายที่จะละทิ้งชีวิตและความเป็นมนุษย์ไปเพื่อกลายเป็นแวมไพร์ตลอดกาล"
ภาพยนตร์

ภาพยนตร์ที่สร้างจาก นวจันทรา มีกำหนดฉายในวันที่ 20 พฤศจิกายน ค.ศ. 2009 โดยมีเนื้อเรื่องต่อจากเรื่อง แวมไพร์ ทไวไลท์ ซึ่งสร้างจากแรกรัตติกาลที่เขียนโดยสเตเฟนี เมเยอร์ โดยได้คริสเตน สจ๊วต, โรเบิร์ต แพตตินสัน, และ เทเลอร์ เลาต์เนอร์มาแสดงเป็น เบลล่า สวอน, เอ็ดเวิร์ด คัลเลน, และเจคอบ แบล็ค  ตามลำดับ ซัมมิตเอนเตอร์เทนเมนต์ได้ให้ไฟเขียวในการสร้างหลังเดือนพฤศจิกายน ค.ศ. 2008 กำกับโดย คริส วิตซ์ มีเมลิซซา โรเซนเบิร์กเป็นผู้เขียนบทภาพยนตร์ สถานที่หลักที่ใช้ในการถ่ายทำคือแวนคูเวอร์, รัฐบริติชโคลัมเบีย
แหล่งข้อมูลอื่น

Stephenie Meyer's official New Moon website เก็บถาวร 2008-07-30 ที่ เวย์แบ็กแมชชีน
The Twilight Series' official website
นอร์ฟอล์ก (รัฐเวอร์จิเนีย)

| นอร์ฟอล์ก |
| --- | --- |
นครอิสระ
นครนอร์ฟอล์ก

   ธง ตรา
คำขวัญ: Crescas (ละติน "เจ้าจงโต")

Norfolkที่ตั้งในรัฐเวอร์จิเนียแสดงแผนที่รัฐเวอร์จิเนียNorfolkที่ตั้งในสหรัฐแสดงแผนที่สหรัฐ
พิกัด: 36°50′49″N 76°17′07″W﻿ / ﻿36.84694°N 76.28528°W﻿ / 36.84694; -76.28528
ประเทศ: สหรัฐ
รัฐ: เวอร์จิเนีย
เทศมณฑล: ไม่มี (นครอิสระ)
ก่อตั้ง: 1682
Incorporated: 1736
การปกครอง
 • นายกเทศมนตรี: เคนนี อเล็กซานเดอร์ (D)
พื้นที่
 • นครอิสระ: 96.40 ตร.ไมล์ (249.68 ตร.กม.)
 • พื้นดิน: 53.27 ตร.ไมล์ (137.98 ตร.กม.)
 • พื้นน้ำ: 43.13 ตร.ไมล์ (111.70 ตร.กม.)
ความสูง: 7 ฟุต (2.1 เมตร)
ประชากร (2020)
 • นครอิสระ: 238,005 คน
 • อันดับ: อันดับที่ 94 ในสหรัฐ อันดับที่ 3 ในรัฐเวอร์จิเนีย
 • ความหนาแน่น: 4,468 คน/ตร.ไมล์ (1,725 คน/ตร.กม.)
 • เขตเมือง: 1,047,869 คน
 • รวมปริมณฑล: 1,725,246 (อันดับที่ 37) คน
เขตเวลา: UTC−5 (EST)
 • ฤดูร้อน  (เวลาออมแสง): UTC−4 (EDT)
รหัส ZIP: 23501-23515, 23517-23521, 23523, 23529, 23541, 23551
รหัสพื้นที่: 757, 948 (แผน)
รหัส FIPS: 51-57000
GNIS feature ID: 1497051
ท่าอากาศยานหลัก: ท่าอากาศยานนานาชาตินอร์ฟอล์ก
รถไฟรางเบา: เดอะไทด์
ขนส่งมวลชน: Hampton Roads Transit
เว็บไซต์: www.norfolk.gov
นอร์ฟอล์ก (อังกฤษ: Norfolk, /ˈnɔːrfʊk/ ( ฟังเสียง)) เป็นนครอิสระ ตั้งอยู่ในเครือรัฐเวอร์จิเนีย ภายในสหรัฐ จากการสำมะโนประชากรในปี พ.ศ. 2563 พบว่า มีประชากรอยู่ 238,005 คน
ประชากร

| ประชากร> สำมะโนประชากร | ประชากร> Pop. | ประชากร>  | ประชากร> %± |
| --- | --- | --- | --- |
| 1790 | 2,959 |  | — |
| 1800 | 6,926 |  | 134.1% |
| 1810 | 9,193 |  | 32.7% |
| 1820 | 8,478 |  | −7.8% |
| 1830 | 9,814 |  | 15.8% |
| 1840 | 10,929 |  | 11.4% |
| 1850 | 14,326 |  | 31.1% |
| 1860 | 14,620 |  | 2.1% |
| 1870 | 19,229 |  | 31.5% |
| 1880 | 21,966 |  | 14.2% |
| 1890 | 34,871 |  | 58.7% |
| 1900 | 46,624 |  | 33.7% |
| 1910 | 67,452 |  | 44.7% |
| 1920 | 115,777 |  | 71.6% |
| 1930 | 129,710 |  | 12.0% |
| 1940 | 144,335 |  | 11.3% |
| 1950 | 213,513 |  | 47.9% |
| 1960 | 305,872 |  | 43.3% |
| 1970 | 307,951 |  | 0.7% |
| 1980 | 266,979 |  | −13.3% |
| 1990 | 261,229 |  | −2.2% |
| 2000 | 234,403 |  | −10.3% |
| 2010 | 242,803 |  | 3.6% |
U.S. Decennial Census 1790–1960 1900–1990 1990–2000  2020
แหล่งข้อมูลอื่น

เว็บไซต์ทางการ
Norfolk Convention and Visitor's Bureau
Norfolk Historical Society
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA
นอร์ทอเมริกัน เอฟ-86 เซเบอร์

| เอฟ-86 เซเบอร์ |
| --- | --- |

หน้าที่: เครื่องบินขับไล่
ประเทศผู้ผลิต:  สหรัฐ
ผู้ผลิต: นอร์ทอเมริกันเอวิเอชัน
เที่ยวบินแรก: 1 ตุลาคม 1947
เริ่มใช้: 1949
ปลดระวาง: 1965 (สหรัฐ) 1994 (โบลิเวีย)
สถานะ: ปลดประจำการ
ผู้ใช้หลัก: กองทัพอากาศสหรัฐ กองกำลังป้องกันตนเองทางอากาศญี่ปุ่น   กองทัพอากาศสเปน   กองทัพอากาศสาธารณรัฐเกาหลี
จำนวนที่ถูกผลิต: 9,860
ค่าใช้จ่ายต่อลำ:  US$219,457 (เอฟ-86อี)
พัฒนาจาก: นอร์ทอเมริกัน เอฟเจ-1 ฟิวรี่
นอร์ทอเมริกัน เอฟ-86 เซเบอร์ (อังกฤษ: North American F-86 Sabre) เป็นเครื่องบินขับไล่พลังไอพ่นของสหรัฐ ผลิตโดยนอร์ทอเมริกันเอวิเอชัน โดยเอฟ-86 มีไว้ตอบโต้มิก-15 ในช่วงสงครามเกาหลี